На основу члана 38. Закона о јавним предузећима ("Службени гласник РС", бр. 15/2016 и 88/2019 ), члана 32. став 1. тачка 9. Закона о локалној самоуправи ("Службени гласник РС", бр. 129/2007, 83/ 2014- др. закон , 101/2016-др. закон, 47/2018 и 111/2021-др. закон ) и члана 40. тачка 12. Статута општине Чајетина ("Службени лист општине Чајетина ", бр, 2/2019 ), Скупштина општине Чајетина на седници, одржаној 09.марта 2023 . године, донела је,

**ОДЛУКУ**

**О СПРОВОЂЕЊУ ЈАВНОГ КОНКУРСА ЗА ИМЕНОВАЊЕ ДИРЕКТОРА**

**ЈАВНОГ ПРЕДУЗЕЋА**

**Члан 1.**

Расписује се јавни конкурс за именовање директора Јавног предузећа за обављање комуналне делатности зоохигијене „ Зоохигијена Чајетина ’’ из Чајетине (у даљем тексту: Јавно предузеће).

**Члан 2.**

Конкурс у смислу ове Одлуке чини скуп активности на припреми и објављивању огласа, прикупљању пријава и рангирању кандидата као и

доношење одговарајућих правних аката у складу са Законом.

**Члан 3.**

На конкурсу могу учествовати сва заинтересована лица која испуњавају

услове конкурса.

Учесник на конкурсу је свако физичко лице које поднесе пријаву на

конкурс.

Сви учесници, истовремено, добијају све информације везане за конкурс

и прописују им се исти услови и рокови.

**Члан 4.**

Услови за учешће на конкурсу су минимални захтеви који се постављају

учеснику.

Утврђени услови за учешће ће бити објављени у огласу јавног конкурса .

Услови за учешће на конкурсу не могу имати дискриминаторски карактер

у било ком смислу.

**Члан 5.**

Комплетна документација и информације везане за конкурс су доступне

јавности.

**Члан 6.**

Општи и посебни услови и критеријуми за именовање директора Јавног

предузећа прописани су Законом о јавним предузећима и Статутом овог јавног предузећа .

**Члан 7.**

Рок за подношење пријава на конкурс је 30 дана од дана објављивања

огласа о јавном конкурсу у "Службеном гласнику Републике Србије".

Оглас о јавном конкурсу за именовање директора објавиће се у најмање

једним дневним новинама које се дистрибуирају на целој територији Републике

Србије, у року од осам дана од дана доношења ове Одлуке, као и на интернет

страници општине Чајетина, с тим што се мора навести и када је оглас о јавном

конкурсу објављен у "Службеном гласнику Републике Србије".

**Члан 8.**

Поступак спровођења конкурса и предлагања кандидата спровешће

Комисија за именовања директора јавних предузећа (у даљем тексту: Комисија).

Комисија је независна у својим одлукама и ставовима.

**Члан 9.**

Комисија спроводи конкурс тако што саставља списак кандидата који

испуњавају услове за именовање и међу њима спроводи изборни поступак.

У изборном поступку се, оцењивањем стручне оспособљености, знања и

вештине, утврђује резултат кандидата према мерилима прописаним за

именовање директора јавног предузећа.

Изборни поступак може да се спроведе у више делова, писменом

провером, усменим разговором или на други одговарајући начин.

Кандидате који су испунили мерила прописана за именовање директора,

комисија уврћује на ранг листу. Листа за именовање са највише 3 најбоље

рангирана кандидата са бројчано исказаним и утврђеним резултатима према

мерилима прописаним за именовање, доставља се Општинској управи општине

Чајетина. Истовремено, Комисија доставља и записник о изборном поступку.

**Члан 10.**

Комисија , на основу листе за именовање и записника о изборном поступку, припрема предлог акта о именовању и доставља га Скупштини општине Чајетина.

**Члан 11.**

Скупштина општине Чајетина , након разматрања достављене листе и

предлога акта, одлучује о именовању директора јавног предузећа , доношењем

решења о именовању предложеног кандидата или неког другог кандидата са

листе.

Решење о именовању директора коначно је.

**Члан 12.**

Решење о именовању доставља се лицу које је именовано и објављује се

у "Службеном листу општине Чајетина ".

**Члан 13.**

Кандидату који је учествовао у изборном поступку, на његов захтев,

комисија је дужна да у року од два дана од дана пријема захтева омогући увид у

документацију јавног конкурса, под надзором комисије.

**Члан 14.**

Именовани кандидат дужан је да ступи на рад у року од осам дана од

дана објављивања решења о именовању.

**Члан 15.**

Ако именовано лице не ступи на рад у року који му је одређен, Скупштина

општине Чајетина може да именује следећег кандидата са ранг листе.

Ако нико од кандидата са листе за именовање не ступи на рад у року који

му је одређен, или ако ни после спроведеног јавног конкурса Скупштини

општине Чајетина не буде предложен кандидат за именовање због тога што је

Комисија утврдила да ниједан кандидат који је учествовао у изборном поступку

не испуњава услове за именовање или ако Скупштина општине Чајетина не

именује предложеног кандидата или другог кандидата са листе, спроводи се

нови јавни конкурс на начин и по поступку прописаним Законом.

**Члан 17.**

Ова Одлука ступа на снагу даном доношења, а објавиће се у "Службеном

листу општине Чајетина ".

**СКУПШТИНА ОПШТИНЕ ЧАЈЕТИНА**

**Број: 02-24/2023-01 од 09.марта 2023.године**

 **ПРЕДСЕДНИК**

**Скупштине општине**

 *Арсен Ђурић*